31 Oktober is die 304de dag van die jaar in die Gregoriaanse kalender (305de in 'n skrikkeljaar). Daar volg nog 61 dae in die res van die jaar.
649 – Einde van die eerste Lateraanse sinode. (Begin op 5 Oktober).
1517 – Protestantse kerkhervorming: Maarten Luther maak sy 95 stellings bekend.
1749 – Pous Benedictus XIV publiseer Gravissimo animi met 'n verbod op die besoek aan nonnekloosters deur prelate.
1917 – Eerste Wêreldoorlog: Slag by Berseba - "last successful cavalry charge in history".
1924 – Wêreldspaardag - Hierdie dag is op die 1ste Internasionale Spaarbankkongres (Wêreldvereniging van Spaarbanke) in Oktober 1924 in Milaan (Italië) deur afgevaardigtes uit 29 lande besluit, en om die gedagte om te spaar wêreldwyd in die bewussyn van die mense te hou. Die Italiaanse Professor Ravizza wys destyds die laaste dag van die konferensie as die "Internasionale Spaardag" aan.
1938 – Groot Depressie: In 'n poging om beleggervertroue te herstel, stel die New York-effektebeurs 'n vyftienpuntplan bekend wat daarop gemik is om die sekuriteit (protection) van die beleggingspubliek te verbeter.
1940 – Tweede Wêreldoorlog: Die Slag van Brittanje eindig - Die Verenigde Koninkryk keer dat Duitsland Groot Brittanje inneem.
1941 – Ná veertien jaar is die werk by Mount Rushmore afgehandel.
1954 – Algeriese onafhanklikheidsoorlog: Die Algeriese Nasionale bevrydingsfront begin met 'n opstand teen Franse bewind.
1956 – Suez-krises: Die Verenigde Koninkryk en Frankryk begin om Egipte te bombardeer om die heropening van die Suezkanaal te forseer.
1968 – Viëtnamoorlog: VSA-president Lyndon B. Johnson kondig die staking van alle lug-, see- en artillarie-aanvalle aan vanaf 1 November, agv vordering by die Parys-vredesamesprekings.
1984 – Na die sluipmoord op Indiese Eerste Minister Indira Gandhi deur twee Sikh-sekuriteteitswagte breek protes uit in New Delhi en duisende onskuldige Sikhe word gedood.
1998 – Irakese ontwapeningkrisis begin: Irak kondig aan dat hulle nie meer gaan saamwerk met die Verenigde Nasies se wapeninspekteurs nie.
1999 – Vlug 990 van EgyptAir van New York stad na Kaïro stort neer langs die kus van Nantucket, Massachusetts. Al 217 mense aan boord sterf.
1999 – Leiers van die Rooms-Katolieke Kerk en die Lutherse Kerk teken die Gesamentlike verklaring oor die leer oor die regverdiging. Hiermee word 'n eeue-oue leerdispuut beëindig oor die aard van geloof en verlossing.